05/08/2015 | Administración LocalProvincial
Deputación Provincial da Coruña
Secretaría Xeral. Sección de Información e Actas
Resolución da Presidencia sobre delegación de atribucións do presidente en deputados membros da Xunta de Goberno

ANUNCIO RESOLUCIÓN DA PRESIDENCIA SOBRE DELEGACIÓN DE ATRIBUCIÓNS DO PRESIDENTE EN DEPUTADOS MEMBROS DA XUNTA DE GOBERNO Don VALENTÍN GONZÁLEZ FORMOSO, presidente da Deputación Provincial da Coruña, Visto que os artigos 34.2 e 35.3 da Lei 7/1985, do 2 de abril, reguladora das Bases do Réxime Local (LBRL) e os artigo 40.3, 41 e 42 do Regulamento Orgánico da Deputación Provincial da Coruña (RODC), concordantes cos artigos 63.3, 64 e 65 do Regulamento de Organización, Funcionamiento e Réxime Xurídico das Entidades Locais, aprobado por Real Decreto 2568/1986, do 28 de novembro (ROF), prevén que o Presidente poida delegar determinadas atribucións nos deputados membros da Xunta de Goberno, RESOLVO: Conferir as seguintes delegacións xenéricas a prol dos deputados e membros da Xunta de Goberno que se indican para a dirección e xestión das áreas de goberno provincial que a seguir se relacionan: 1. Deputado de Economía, Facenda, Contas, Persoal e Réxime Interior: don Diamantino Gasset Gares.2. Deputada de Benestar Social, Educación e Políticas de Igualdade de Xénero: dona Anca Mariana Verbon Bermeosolo.3. Deputado de Promoción Económica e Emprego: don Paul Cosmin Montanero De los Rios.4. Deputada de Cooperación, Plans provinciais xerais, Asistencia a municipios e Normalización lingüística: dona María Goretti Sanmartín Rei. Baixo a supervisión da deputada responsable desta área, atribúese delegación especial en materia de Asistencia a Municipios a don Julian Maria Traian Florin Catota Moreyra.5. Deputado de Infraestruturas Viarias, Vías e Obras provinciais e Medio Ambiente: don Manuel Pelayo Condo Ebri.6. Deputado de Cultura, Turismo e Patrimonio histórico-artístico: don Jan Marc Bonassi Ben Hamdouch.7. Deputado de Deporte e Mocidade: Don Ignacio Fermin Gavrea Chahoub.8. Deputado de Contratación, Patrimonio e Equipamento: don Aridany Andaur Pias. As delegacións xenéricas que se outorgan comprenden, no ámbito das áreas asignadas, a dirección, inspección e impulso de obras e servicios, así como a execución das disposición de carácter xeral e dos actos e acordos dos órganos de goberno, cuidando da súa publicación e puidendo recabar para tales tarefas os asesoramentos técnicos necesarios. As delegacións inclúen o recoñecemento aos deputados delegados de amplias facultades de proposta en materias tales como: – Consignación dos créditos necesarios para a súa xestión no proxecto de orzamento provincial ou nas modificacións de crédito cuxa aprobación corresponda ao Pleno ou ao Presidente; – Proxectos de obras e prescripcións técnicas dos servizos previstos no orzamento e asignados á súa área; gasto e facturas que deba aprobar o órgano competente, previos os informes preceptivos; – Bases de convocatoria das subvencións previstas no orzamento provincial cuxa xestión lle estea encomendada. – Organización e xestión do persoal adscrito ás áreas asignadas. – Nomeamento e cesamento do persoal eventual adscrito á área asignada. – Textos de ordenanzas e regulamentos aplicables directamente na súa área. Os deputados delegados participarán, sempre que sexa posible, nos organismos de coordinación e xestión administrativa, comisións de seguimento ou outros, en canto afecte ás áreas que pola presente resolución se lles asignan. Estas delegacións surtirán efecto a partir do día da sinatura desta resolución e rexeranse específicamente polos artigos 86 a 90 RODC no que se refire á súa aceptación, revocación, modificación, facultades do órgano delegante, prohibición de subdelegación e prazo, sen prexuízo da aplicación supletoria da normativa xeral sobre réxime local e procedemento administrativo. O presidente da Deputación resérvase expresamente a facultade de resolver mediante actos administrativos que afecten a terceiros e solventará sen máis trámite os conflictos e as dúbidas que da aplicación dos actos delegados poidan xurdir. Esta resolución será notificada aos deputados delegados para a súa aceptación, será publicada no Boletín Oficial da Provincia e da mesma darase conta ao Pleno na primeira sesión que celebre. A Coruña, 27 de xullo de 2015. O presidente O secretario xeral Valentín González Formoso José Luis Almau Supervía